د ارزګان ولایت د افغانی سرې میاشتې ټولنې ګرځنده روغتیایی ټیم د دې ولایت د کډوالو په پنډغالی کې د کډوالو د پیل راهیسې په بېلابېلو برخو کې ټولټال «۱۷۸۰» راستنېدونکو هېوادوالو ته روغتیایی خدمات وړاندی کړی دی. یکشنبه د روان ۱۴۴۵ هجری قمری کال د جمادی الثانی میاشتې ۱۱ مه نیټه، چی د ۱۴۰۲ لمریز کال د مرغومی میاشتې د ۳ مې نیټې سره برابره ده، د ارزګان ولایت د افغانی سرې میاشتې ټولنې نماینده کۍ ریاست ګرځنده روغتیایی ټیم ارزګان ولایت په مرکز ترینکوټ کې د افغانی سرې میاشتې پنډغالی کې د کډوالو د پیل راهیسې په بېلابېلو برخو کې ټولټال «۱۷۸۰ اولس سو وه اتیا» تنو د پاکستان څخه راغلو افغان وروڼو ته روغتیایی خدمات وړاندی کړی دی، چې ۹۵۷ کسانو ته تر معاینې ورسته درمل ورکول سوی، ۳۶۱ په خوار ځواکۍ اخته ماشومانو ته ځانګړی خوراکی توکی ورکول سوی، ۱۰۸ شېدې ورکوونکو میرمنو ته سوپر سریل اوړه ورکول سوی، ۳۸ کسانو ته پانسمان سوی،۳۱۶ ماشومانو او میندو ته یې بېلابېل واکسینونه تدبیق سوی دی. د ارزګان ولایت د افغانی سرې میاشتې ټولنې نماینده ګۍ ریاست د نشراتو او خپرونو مدیریت!